لیبیانینگ شرقیده گی غیر مشروع قوراللی کوچلرنینگ تونترووچی ییتکچیسی خلیفه حفترگه باغلیق جنگریلر، رمضان بیره می کونی پایتخت الطرابلسده جایلشگن میتیگا قونلغه سیگه هجوم اویوشتیردی.
لیبیا اردوسی تامانیدن آلیب باریلگن خشم ولقانی عملیاتی مطبوعات بولیمیدن بیریلگن بیاناتده، خلیفه حفترگه باغلیق جنگریلر، رمضان بیره می کونی پایتخت الطرابلسده جایلشگن میتیگا قونلغه سیگه هجوم اویوشتیریب راکت اورگن لیگی بیلدیریلدی.
بیاناتده، اویوشتیریلگن بو هجوم نینگ "حفتر جنگریلری نینگ رمضان آیی گه، رمضان بیره می گه، عنعناتلرگه و ساخته آتشکیسین چقیریغ لریگه حرمتلری بولمه گن لیگینی" کورستگن لیگی قید ایتیلدی.
بیراق هجوم نینگ تلفاتی و یا خساره سی حقیده معلومات بیریلمه دی.
لیبیا اردوسی، حفترگه باغلیق جنگریلرگه قرشی سونگی پیتلرده انچه حربی یوتوق قولگه کیریتگن. حفتر جنگریلرینی 18 می تاریخیده اولکه نینگ غربیده جایلشگن ستراتیژیک واطیه قونلغه سیدن هیده ب قویبارگن لیبیا حکومتی غرب تامانده گی تورلی منطقه لرنی هم جنگریلرنینگ قولیدن تمیزلش گه دوام ایتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
